Kazys Saja

Kazimieras (Kazys) Saja (g. 1932 m. birželio 27 d. Skėriuose, Pasvalio rajonas) – Lietuvos rašytojas, dramaturgas, prozininkas, visuomenės veikėjas, signataras.

Biografija 
Gimė neturtingų tėvų ūkyje. Būdamas trejų metų, neteko tėvo, sulaukęs septynerių – motinos. Kartu su broliu persikėlė gyventi pas dėdienę į Kauną. Ten praleidęs tik metus, buvo išvežtas į Plungės rajone esantį Vaištarų kaimą. 1943 m. baigė Paukštakių pradžios mokyklą. 1949–1952 m. mokėsi Klaipėdos žemės ūkio technikume (dab. Klaipėdos valstybinė kolegija), agronomas. Norėdamas tapti architektu, buvo įstojęs į Kauno politechnikos institutą, tačiau jo nebaigė, grįžo į Klaipėdą. Čia jis ketino mokytis Mokytojų institute, Lietuvių kalbos ir literatūros skyriuje, tačiau jį priėmė tik į Gamtos ir geografijos skyrių, kurį rašytojas baigė 1954 m. Tuo metu parašė savo pirmąją pjesę „Lažybos“, kuri 1954 m. pastatyta Klaipėdos dramos teatre, o 1955 m. – Pernu dramos teatre Estijoje.

K. Saja išvyko į Vilnių, kur nepateko į Vilniaus universitetą, tačiau įstojo į Pedagoginio instituto Lituanistikos fakultetą. Studijuodamas Vilniuje, parašė apsakymų knygelę „Klumpės" ir su ja atėjo į vaikų literatūrą. Tuo pat metu 1957 m. sulaukė ir dviejų savo premjerų: Lietuvos akademinis dramos teatras pastatė komediją „Silva studentauja“, o Klaipėdos dramos teatras – „Septynias ožkenas“. 1958 m. rašytojas baigė studijas. Tuo metu jo pjesės buvo aktyviai statomos teatruose – „Pirmoji drama“, „Nerimas“, „Saulė ir stulpas“, „Jo ekselencija Vabalas“, „Gaidžio pentinai“.

1988–1990 m. Lietuvos Persitvarkymo Sąjūdžio Vilniaus miesto tarybos narys. 1990–1992 m. LR Aukščiausiosios Tarybos-Atkuriamojo Seimo deputatas, signataras. 1956–2004 m. Lietuvos rašytojų sąjungos narys.

Tekstams būdinga laisvamaniškumo, tautiškumo, humanizmo, kaimo, pagonybės, senolių išminties temų sklaida.

K. Saja dalyvauja visuomeninėje veikloje ir pasisako politiniais, socialiniais, etikos ir kitais svarbiais klausimais. Kartu su kitais Lietuvos kultūros žmonėmis yra pasirašęs daugybę komentarų ir priekaištų, skirtų Lietuvos Respublikos oficialioms institucijoms, tarp jų ir Piliečių Santalkos inicijuotą laišką Lietuvos Respublikos generaliniam prokurorui dėl VSD pareigūną Vytautą Pociūną „šmeižusių“ tuometinių VSD darbuotojų Arvydo Pociaus ir Dainiaus Dabašinsko.

Bibliografija 
 Vis per gerą širdį… : vieno veiksmo vodevilis. – Vilnius: Lietuvos respublikinė prof. sąjungos tarybos leidykla, 1956. – 26 p.
 Komedijos / dail. Rimtas Kalpokas. – Vilnius: Valstybinė grožinės literatūros leidykla, 1957. – 288 p.: iliustr.
 Klumpės / iliustr. Vytautas Valius. – Vilnius: Valstybinė grožinės literatūros leidykla, 1958. – 191 p.: iliustr.
 Pirmoji drama: trijų veiksmų, šešių paveikslų su prologu. – Vilnius: Valstybinė grožinės literatūros leidykla, 1962. – 90 p.
 Moteris eina per lietų: draminių kūrinių saviveiklai rinkinys. – Vilnius: Valstybinė grožinės literatūros leidykla, 1962. – 120 p.
 Jurgis ant stogo, Palangoj ir kitur: humoristinė nuotykių apysaka / dail. Jonas Martinaitis. – Vilnius, 1963. – 197 p.: iliustr.
 Vaistai nuo strazdanų: apsakymai. – Vilnius: Valstybinė grožinės literatūros leidykla, 1963. – 197 p.: iliustr.
 Nerimas: 6 paveikslų pjesė. – Vilnius: Valstybinė grožinės literatūros leidykla, 1963. – 109 p.
 Dvi pjesės. – Vilnius: Vaga, 1965. – 182 p.
 Baimė: dvi vienaveiksmės pjesės. – Vilnius: Liaudies meno rūmai, 1966. – 71 p.
 Dvi pelės: vienaveiksmė komedija; Kur mano protas: vieno veiksmo satyrinė pjesė. – Vilnius: Liaudies meno rūmai, 1966. – 47 p.
 Peštukai ir nykštukai: kam pasaka, o kam teisybė / iliustr. Adasa Skliutauskaitė. – Vilnius: Vaga, 1967. – 106 p.: iliustr.
 Mažosios pjesės. – Vilnius: Vaga, 1968. – 241 p.
 Mamutų medžioklė: 2-jų dalių komedija-groteskas. – Vilnius: Vaga, 1969. – 93 p.
 Abstinentas; Trys komedijos. – Vilnius: Liaudies meno rūmai, 1970. – 111 p.
 Šventežeris: trijų veiksmų pjesė. – Vilnius: Vaga, 1971. – 88 p.
 Ei, slėpkitės! / iliustr. Marija Ladigaitė. – Vilnius: Vaga, 1971. – 221 p.: iliustr.
 Dilgėlių šilkas: tragikomiška Tomo Adomonio savaitė su divertismentais. – Vilnius: Vaga, 1972. – 94 p.
 Paršo gaudynės; Džinsai: dvi vienaveiksmės pjesės. – Vilnius: Liaudies meno rūmai, 1973. – 42 p.
 Devynbėdžiai: dviejų dalių muzikinė pasaka / dail. Kastytis Juodikaitis. – Vilnius: Vaga, 1974. – 109 p.: iliustr.
 Po to, kai jie pavirto medžiais: apysakos, apsakymai, pasakos. – Vilnius: Vaga, 1976. – 414 p.
 Mediniai balandžiai: dviejų dalių drama. – Vilnius: Vaga, 1977. – 79 p.
 Už nevarstomų durų / iliustr. Stasys Eidrigevičius. – Vilnius: Vaga, 1978. – 242 p.: iliustr.
 Liepsnojanti kriaušė: pjesės / dail. Marija Jukniūtė. – Vilnius: Vaga, 1980. – 370 p.: iliustr.
 Klumpės: apsakymų rinktinė / iliustr. Kastytis Skromanas. – Vilnius: Vaga, 1980. – 214 p.: iliustr.
 Pasaka apie du karalius: pasaka / iliustr. Irena Žviliuvienė. – Vilnius: Vaga, 1981. – 18 p.: iliustr.
 Melų diena: pjesės / dail. Marija Jukniūtė. – Vilnius: Vaga, 1981. – 463 p.: iliustr.
 Klaidžiojimas: apysakos, apsakymai. – Vilnius: Vaga, 1982. – 304 p.
 Velnio apsėstasis ir kiti: trys vienaveiksmės tragikomedijos. – Kaunas: Šviesa, 1983. – 60 p.
 Sielų mainai: pjesės / dail. Marija Jukniūtė. – Vilnius: Vaga, 1984. – 512 p.: iliustr.
 Būrimas obuolio sėklom: apysaka / iliustr. Gražina Didelytė. – Vilnius: Vaga, 1985. – 178 p.: iliustr.
 Pasakysiu kaip draugui: apysakos ir apsakymai. – Vilnius: Vaga, 1986. – 405 p.
 Gvidono apsiaustas / iliustr. Marija Jukniūtė. – Vilnius: Vyturys, 1988. – 118 p.: iliustr. – ISBN 5-7900-0326-5
 Karalius ir juokdarys: 6 vienaveiksmės pjesės. – Kaunas: Šviesa, 1989. – 140 p. – ISBN 5-430-00549-5
 Tarsi vagis pavogė: detektyvinė apysaka ir apsakymai. – Vilnius: Vyturys, 1989. – 350 p. – ISBN 5-7900-0294-3
 Kentaurų imtynės: mažos ir didelės pjesės / dail. Giedrius Jonaitis. – Vilnius: Vaga, 1989. – 406 p.: iliustr. – ISBN 5-415-00422-X
 Dėmesio! Žiūrėk į mane: 37 Poviliuko fotografijos su linksmais aprašymais: apsakymai / Violeta Palčinskaitė, Kazys Saja; iliustr. Povilas Kuprys. – Vilnius: Vyturys, 1989. – 86 p.: iliustr. – ISBN 5-7900-0345-1
 Rinktiniai raštai / Kazys Saja. – Vilnius: Vaga, 1990. – 2 t.
 T. 1: Dramos. – 1990. – 683: portr. – ISBN 5-415-00282-0
 T. 2: Proza. – 1990. – 391 p.: portr. – ISBN 5-415-00283-9
 Lietuvos valstybės ženklai ir vėliavos / dail. Audrius Klimas. – Vilnius: Vyturys, 1991. – 31 p.: iliustr. – ISBN 5-7900-0675-2
 Rasi rasoj rasi: apsakymai / iliustr. Alfonsas Žvilius. – Vilnius: Alma littera, 1995. – 269 p.: iliustr. – ISBN 9986-02-113-8
 Stulpininkas: fantastiniai apsakymai / iliustr. Nijolė Šaltenytė. – Vilnius: LRS leidykla, 1999. – 257 p.: iliustr. – ISBN 9986-39-089-3
 Lazdos išradimas: publicistikos rinktinė. – Vilnius: Seimo leidykla „Valstybės žinios“, 1999. – 279 p. – ISBN 9986-18-049-X
 Dramų turgus: pjesės profesionalams ir mėgėjams. – Vilnius: Valstybės žinios, 2000. – 381. – ISBN 9986-18-082-1
 Būrimas obuolio sėklom: apysaka. – 2-asis leidimas. – Vilnius: Mažasis Vyturys, 2001. – 188 p.: iliustr. – ISBN 9955-05-004-7
 Nebaigtas žmogus: apsakymai. – Vilnius: Vaga, 2003. – 226 p. – ISBN 5-415-01696-1
 …kurio nieks nemylėjo: romanas jaunam skaitytojui. – Vilnius: Alma littera, 2005. – 125 p. – ISBN 9955-08-696-3
 Proza / Kazys Saja; parengė Agnė Iešmantaitė. – Vilnius: Žaltvykslė, 2006. – 95 p. – ISBN 9986-06-128-8
 Žemaičių piemuo; Šventežeris: pjesės / parengė Agnė Iešmantaitė. – Vilnius: Žaltvykslė, 2006. – 146 p. – ISBN 9986-06-127-X
 Mamutų medžioklė; Devynbėdžiai: pjesės / parengė Agnė Iešmantaitė. – Vilnius: Žaltvykslė, 2006. – 140 p. – ISBN 9986-06-129-6
 Tas, kuris: fantastiniai apsakymai. – Vilnius: Lietuvos rašytojų sąjungos leidykla, 2007. – 262 p. – ISBN 978-9986-39-482-2
 Niekam nenusileisiu: apsakymų rinktinė. – Vilnius: Žaltvykslė, 2008. – 278 p. – ISBN 978-9986-06-285-1
 Patumšalė: mažas romanas nebemažam skaitytojui. – Vilnius: Žaltvykslės knygos, 2008. – 109 p.: iliustr. – ISBN 978-9986-06-298-1
 Čia kažkas yra / iliustr. Giedrius Jonaitis, Agnius Tarabilda. – Vilnius: Alma littera, 2009. – 93 p.: iliustr. – ISBN 978-9955-38-508-0
 Septyni miegantys broliai / iliustr. Giedrius Jonaitis. – Vilnius: Alma littera, 2009. – 84 p.: iliustr. – ISBN 978-9955-38-267-6
 Vėjo pamušalas: pasakos / iliustr. Rimantas Juškaitis. – Vilnius: Alma littera, 2010. – 128 p.: iliustr. – ISBN 978-9955-38-856-2
 Nežinia kur nežinia kas: kas būta ir nebūta – linksmai ir nelabai… : apsakymai. – Vilnius, 2010. – 205 p. – ISBN 978-9986-39-642-0
 Skudurėlių takas: prisiminimai, pamąstymai. – Vilnius: Petro ofsetas, 2011. – 295 p.: iliustr. – ISBN 978-609-420-170-7
 Liepsnojanti: romanas / iliustr. Rimantas Juškaitis. – Vilnius: Alma littera, 2013. – 83 p.: iliustr. – ISBN 978-609-01-1223-6
 Kinivarpų raštai: fantastinių istorijų rinktinė. – Vilnius: Typoart, 2013. – 198 p.: iliustr. – ISBN 978-9955-9914-8-9

Įvertinimas 
 1967 m. Lietuvos komjaunimo premija
 1972 m. LSSR valstybinė premija, už apysaką vaikams „Ei, slėpkitės!“ 
 1977 m. Žemaitės literatūrinė premija, už apsakymų knygą „Po to, kai jie pavirto medžiais“
 1987 m. Juozo Grušo premija, už dramą „Žemaičių piemuo“
 1989 m. Kosto Kubilinsko premija, už apysaką „Gvidono apsiaustas“
 1989 m. Motiejaus Valančiaus premija, už pjesę „Žemaičių piemuo“
 1998 m. DLK Gedimino 5 laipsnio ordinas 
 2000 m. Lietuvos nepriklausomybės medalis 
 2014 m. Martyno Vainilaičio premija, už fantastinių istorijų rinktinę „Kinivarpų raštai"
 2022 m. Lietuvos nacionalinė kultūros ir meno premija

Šaltiniai 

LTSR valstybinės premijos laureatai
Kovo 11 akto signatarai
Lietuvos dramaturgai
Lietuvos prozininkai
Lietuvos vaikų rašytojai
Lietuvos nacionalinės kultūros ir meno premijos laureatai